Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Itaalias ametiviisidil viibiv peaminister Netanyahu rõhutab:
Iisraeli innovatsioon erinevatel aladel
ja abi miljonitele inimestele maailmas nende elu parandamiseks
omab tugevamat mõju kui üleskutsed juudiriiki boikoteerida.
Liibanoni habras valitsus püüab lahendada prügikriisi,
kuna laupäeval toimuvad massimeeleavaldused.
Kagu-Türgis hukkus kuus inimest, sh neli tsiviilelanikku,
kui tihenevad kokkupõrked Türgi vägede ja kurdi militantide vahel.
Itaalias ametiviisidil viibiva peaminister Netanyahu sõnul
tahab Iisrael kasutada oma juhtrolli põllumajandusinnovatsioonis,
et aidata parandada toidu tootmist kogu maailmas.
Iisrael on maailmas juhtriik tehnoloogias
ja ka põllumajanduses ning kõigis arengutes uues maailmas.
Mõnesaja aasta eest ütles Inglise teadlane Malthus,
et inimkond jääb lõpuks nälga, kuna neil pole piisavalt süüa.
Läheneme maailmas 8 miljardile inimesele ja süüa jagub,
kuna teadus läheb edasi, arendab uusi viljaliike, riisi
ja loomi ning teisi võimekusi, mida keegi ei suuda ette kujutada.
Milano lähedal World Expol Iisraeli paviljonis ütles Netanyahu,
et Iisrael ja sionism on saanud suurteks jõududeks,
mis muudavad maailma.
Iisrael ja sionism said suureks jõuks põllumajanduse arengus,
kastmises, vee säilitamises ja selle taaskasutamises.
Oleme maailmas juhtkohal piimatootmises,
meil on kõige tootlikum lehm.
See pole Hollandi ega Prantsuse lehm, vaid Iisraeli oma.
Kalkuleeritud lehm.
Kõik, kes siia tulevad, võivad näha,
ja veel olulisem, miljonid on näinud.
Ja veel olulisem, miljonid kogu maailmas,
Hiinas, Indias, Ladina-Ameerikas, Aafrikas ja kõikjal
muudavad oma elusid tänu Iisraelile.
Nende elud paranevad Iisraeli tõttu.
Me ei arendanud üksnes oma maad ja põllumajandust ja toitu.
Tegime seda kogu maailmas.
Vastuseks maailmas kõlavatele õhutustele Iisraeli tooteid boikoteerida
rõhutas Netanyahu, et Iisraeli innovatsioon erinevatel aladel
ja abi miljonitele inimestele maailmas nende elu parandamiseks
omab tugevamat mõju kui ükski Iisraeli-vastane samm.
See on tugevam kui ükski boikott
ja katse meid kõrvale lükata.
Oleme kesksed põllumajanduses, teaduse arengus ja tehnoloogias,
et luua paremat reaalsust kogu inimkonnale.
Samal ajal ütles Netanyahu, et koostöö Itaaliaga Aafrikas
on peamine teema tema kohtumisel oma Itaalia kolleegi Matteo Renziga,
mis toimub laupäeval Firenzes.
Iisraeli saabus USA terrorismi- ja finantskuritegude minister Szubin.
Ta arutas Iisraeli juhtidega
mitmeid Iraani tuumaleppe aspekte.
Peaminister Netanyahu on lepingu vastu.
See sõlmiti 14. juulil Iraani ja P5+1
(USA, Venemaa, Hiina, Prantsusmaa, Inglismaa ja Saksamaa) vahel,
et piirata Teherani tuumaprogrammi ja leevendada sanktsioone,
mis on halvanud Iraani majandust.
Netanyahu väitel ei piira tuumalepe Iraani tuumaprogrammi piisavalt
ja annab Iraanile uut jõudu võimuvõitluseks regioonis.
Washingtoni rahandusministeeriumi teatel rõhutas Szubin kohtumistel
USA kõikumatut pühendumust edendada juudiriigiga koostööd
võitluses Iraani toetuse vastu terrorismile
ja muule regiooni destabiliseerivale tegevusele.
Liibanoni infoministri teatel
jätkab valitsus tööd prügikriisi lahendamiseks,
mis on tekitanud rahutusi juba niigi ebastabiilses riigis.
Siseminister palub linnavalitsustelt
raporteid nende valmisoleku kohta
oma ringkonnas vastutust kanda.
Valitsus otsustas ka jätkata tööd
prügimäepaikade leidmiseks ja ettevalmistamiseks,
et prügi tänavatelt koheselt eemaldada.
Rahulolematus riigi halvatusega jõudis viimastel nädalatel haripunkti
seoses prügiveokriisiga, mis viis valitsusvastaste protestideni.
Kümned said nädalavahetusel viga, kui protestid vägivaldseks muutusid.
Meeleavaldajad õhutavad laupäeval uut üritust korraldama.
Võimud kardavad, et ka see muutub vägivaldseks
ja viib uute hõõrumisteni riigis,
mida vaevavad sektidevahelised pinged
ja ca 1,2 miljonit Süüria põgenikku,
kes elavad väikeses 4,5 miljoni elanikuga riigis.
Liibanoni valitsus, mis moodustati mullu
regionaalsete rivaalide Saudi Araabia ja Iraani õnnistusega,
pole sattunud täielikku võimuvaakumisse,
kuid pole suutnud aasta jooksul kokku leppida uues presidendis.
Kagu-Türgis hukkus kuus inimest, sh neli tsiviilelanikku
erinevates kokkupõrgetes Türgi vägede ja militantide vahel,
mis on raputanud eelkõige kurdide ala ja nurjanud rahukõnelused.
2,5-aastane vaherahu türklaste ja kurdide vahel, mis pidi lõpetama
autonoomiat taotleva Kurdistani Tööliste Partei 30-aastase mässu,
varises juulis kokku,
kui mässulistega seotud rühmitus tulistas surnuks kaks politseinikku
ja Türgi alustas rünnakuid nende leeride vastu Iraagis ja Süürias.
Järgnenud vägivalla käigus on hukkunud kümneid tsiviilelanikke
ning PKK ja selle sõsarrühmituste rünnakutes
ka üle 60 Türgi sõduri ja politseiniku ja ca 800 PKK võitleja.
Tel Avivi lähedal asuva Ramat Gani safaripargi töötajad
tutvustasid rõõmsalt vabaõhuloomaaia hiljutisi edusamme:
ca nelja nädala eest sündis kolm haruldast luitekassi,
keda peeti Iisraelis väljasurnud olevaks.
Töötajad olid eriti üllatunud,
kuna kassipoegade isa toodi Rootsist Iisraeli alles hiljuti,
ja nad ei oodanud kohe edukat, lähedast suhet kassiemaga.
Emaskassi vana partner suri aasta eest
ja pärast pööraseid otsinguid Euroopa loomaaedades
valiti teda asendama uus isaskass.
Uued kassipojad on meile tõesti suureks üllatuseks.
Me ei näinud suhtlemist vanemate vahel
pärast Kalahari saamist, kes on siin "uus".
Me ei näinud, et tal emase Rotemiga mingeid häid suhteid oleks.
Nad olid lahus. Rotem ei lasknud tal ringi uidata ja valvas oma reviiri.
Kalahari püsis peamiselt oma riiulil Rotemist kõrgemal.
Me ei teadnud, et nad hästi läbi said.
Ja pärast seda, kui ta oli mõni kuu siin olnud,
ja nägime, kuidas Rotemi kõht üha paisub,
mõtlesime, et äkki juhtus midagi öösel, kui meid kohal polnud.
Luitekass on metsik kõrbekass, keda peeti Iisraelis väljasurnuks,
ja neid püütakse säilitada.
Euroopa loomaaedades elab vaid 200 luitekassi
ja neid püütakse paaritada.
Kassid elavad peamiselt Aasia ja Aafrika kõrbetes.
Aitäh vaatamast! Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri